KLANICZAY GÁBOR: 


NÉPI VALLÁS, NÉPI KULTÚRA A KÖZÉPKORBAN 


( Historiográfiai áttekintés) 


Tematikus összeállításunk ezúttal három írásból áll: műfaja szerint az egyik 
kérdőív-vázlat, a másik könyvismertetés, a harmadik előszó. Közös bennük 
azonban, hogy mindhárom program-adó irás, 5 mindegyikük egy évtizedek 
óta formálódó kutatási terület pontosabb körülhatárolására és önálló mód- 
szertanának kidolgozására tesz kísérletet. Jean laude Schmitt polemikus 
recenziója a középkori népi vallás kérdéseihez hagyományos vallástörténeti 
módszerekkel közelít; Étienne Delaruelle életművének értékelésével és bírá- 
latával próbálja felhívni a figyelmet egy új, az etnológia és a folklorisztika 
métodológájat hasznosító szemléletmód szükségességére. A vitairatban han- 
goztatott elvárásainak Schmitt maga ís igyekezett eleget tenni: a közelmúlt- 
ban jelent meg , A szent agar" című monográtiája, amely egy különös kö- 
zépköri népi kultusz, egy szentként tisztelt kutya sírjánál, a róla elnevezett 
erdőben létesült kegyhelyen folytatott gyermekgyógyító ritusok történetét 
elemzi 13. századi felbukkanásuktól kezdve egészen a múlt század végi eltü- 
nésükig.! Carlo Ginzburg tanulmánya ahhoz a művéhez készült bevezetés- 
ként, amely az utóbbi évek legkiemelkedőbb történetírói alkotásaként vált 
elismertté ebben a témakörben; , A sajt és a kukacok " című, egy 16. század 
végén élt falusi molnár világképét és teremtéselméletét elemző könyvhöz. 

A felhívásokat, elvárásokat hangoztató , ígéretes kiindulópontokra, 
elemző technikákra felhívó programok helyett természetesen csak maguk a 
művek oszlathatják el azt a gyanakvást, ami a , történeti antropológia" hang- 
zatos jelszavát nemcsak a hazai, hanem a nemzetközi történettudományban 
is övezi. Ilyen művek — a fenti kettőn kívül ís — szép számmal léteznek; a 
világosan lehatárolt problematika számos kutatás, a gyakorlatban bemutatott 
elemző módszer megvitatását teszi lehetővé. Ezek egy részére szeretné éz a 
rövid historiográfiai áttekintés felhívni a figyelmet. 

A megvitatásra váró írások közé azonban a történészeknek oda kell 


sorolniuk a vallásszociológia, a folklór-kutatás, az etnológia számos alkotását. 


A század első felében élt francia néprajztudós, Pierre Saintyves tartalomjegy- 
zék-szerű kérdőív-vázlata ehhez kíván kedvet csinálni: mintegy harminc év- 
vel a történészek e tárgyban indított vitái előtt a folklorisztika már hasonló 

rendszerezésben vetette fel a népi vallás és a népi kultúra problematikáját, 
mint amit Schmitt és Ginzburg számonkérnek napjaink vallás: és kultúrtőr- 
ténetén, 


1. Talán érdemes felidézni, hogy a népi vallás rendszerezett vizsgálata 
irányába az első lépést a század eleji francia vallásszocioiógia Durkheirn kö- 
rül kialakult iskolája tette meg. , Szántszándékkal mondunk validsi tényeket, 
nem pedig vallást — írja Durkheim 1897-ben —, hiszen a vailás valájában nem 
egyéb, mint a vallási tények összessége, az egész pedig csak a részek alapján 
határozható meg. Egyébként több olyan vallási jelenség ís létezik, amely 
egyetlen szorosan vett vallásra sem vezethető vissza. Minden társadalomban 
akadnak olyan hiedelmek, szórványos, egyéni vagy helyi gyakorlatok, ame- 
lyek egyetlen meghatározott rendszerhez sem tartoznak. "" Émile Durkheim 
és Marcet Mauss ezt a vallásftelfogást mindenekelőtt a modern etnológiai 
szemlélet megalapozásában hasznosították, de ez új perspektívába helyezi a 
kereszténység történeti, szociológiai kutatását is: önállóan, sajat társadalmi- 
kulturalis köntextusán belül értelmezhető vallási ténynek tekinti a népi vai- 
lásgyakorlat megnyilvánulásait, kereszténység-valtozatait, ném pedig a , he- 
lyes" (értsd; egyházi, kiművelt) kereszténység félreértett, , vulgarizátódott" 
formája és , túlélő", , pogány" babonák, hiedelmek zagyva keévérékének. 

Ugyanebben az időben a francia néprajztudomány is jelentős lépése- 
ket tett a népszokások, a népi kultúra elméleti és történeti értékelésének 
előmozdítására. Arnold van Gennep hallatlanul gazdag anyagot gyűjtött 
össze a kereszténység népi szertartásairól, folklorisztikus tormáiról, és az 
, átmeneti ritusok" (rites de passage) fogalmának kidolgozásával nélkülözhe- 
tetlen segédeszközt adott a tradicronalis társadalmak és kultúrák -- tehát 
többek között a középkori népi kultúra — megértéséhez." Pierre Saintyves 
pedig a középkori népi vallás egyik legszembetűnébb elemére, a szentkul- 
tuszra irányította a figyelmet a , szentek — istenek utódat" című, nagy 
vitákat felkavart könyvével (melyben azt próbálta igazolni, hogy a középka- 
ri szentek kultuszában a legtöbb esetben egy-egy pogány istenség vagy hé- 
rosz tisztelete él tovabb, $ ennek nyoma mind a kultikus szertartásokban, 
mind az iliető szentek legéndáiban kimutatható). 

Durkheirn köréből ezék után többen is foglalkoztak a népi szentk ul- 
tusz problémájával. Módszertani szempontból a fiatalon elhunyt Robert 
Hertz tanulmánya érdemel itt említést, egy alpesi kegyhely, egy 2647 méter 
magasan található sziklánái kialakult szentkultusz elemzése. Hertz különbö. 
ző rétegeket különböztet meg Saint Besse népi és egyházi tiszteletében: egy 
ösrégi szikla-kultuszt (a szent ünnepekor ünnepélyes processzió járja körül 

a sziklát), a ,jó pásztor" keresztény toposzának a helyi életformából adódó 
történettel (írigyei lelökik erről a szikláról) párosuló, feltehetőleg helyi ere- 
detű kultuszát, s végül e tematika egyházi újrafeldolgozását (a hivatalos legen- 
dában található történetet, mely szerint Besse a thébai légő keresztény Kato- 
nája, aki halálát leli a pogány pásztorok között, ahol rövidebb időt eltölteni 
kényszerül). Mindez azonban összefüggő hiedelmi és kultikus rendszerré áll 
össze, mely jól megfelel a hegyi pásztorok életformájának, a keresztény egy- 
házhoz és a környező világhoz való viszonyának.? 

A két világháború között még Henri Hubert tanítványa, Stefan Czar- 
nowski próbálkozik hasonló elemzéssel az írországi Szert Farrick kultusz és 
a népi hős-kultusz összefüggéseinek feltárására, " majd a francia szociológiá- 
ban némiképp háttérbe szorul a népi kereszténység kutatása. Gabriel Le 
Bras modern korról folytatott felméréseinek a középköri népi vallás kutatá- 
sában sem módszere (kérdőív), sem elméleti kiindulópontja nem hasznosít- 
ható (magát a hitet szociológiailag megfoghatatlannak tartja , ezért foglalko- 
zik csak a vallásgyakorlat formáival). 

Csak újabban, részint a történettudomány új kutatásainak az ösztör- 
zésére fordult a francia szociológusok figyelme ismét a népi kereszténység 
problematikája felé. Egy ilyen , párbeszéd" jegyében született — az egyházi 
és népi vallásosság problémáit korábban az algériai muzulmánok esetében 
tanulmányozó — Pierre Bourdieu rendszerező írása ,, A vallási mező kialaku- 
lása és struktúrája " (1971) címmel. 


2. A huszadik század első felében a középkeri vallástörténettel foglal- 
kozó tengernyi szakirodalomban három alapvető kutatói beállítottság össze- 
csapását figyelhetjük meg: egyféle klerikális szemléletű pozitivizmus (kato- 
likus és protestáns változatokban), egy helyenként szellemtörténeti beálli- 
tottságú politikatörténetírás, valamint a marxista, vulgármarxista és vulgár- 
szociológiai variánsokban felbukkanó társadalomtörténeti , osztályharc-tör- 
téneti megközelítés egymással folytatott küzdelmeit. 

Egyik szemlélet sem kedvezett különösebben a népi vallás kutatásának. 
A klerikális pozitivizmus képviselői rendelkeztek ugyan az egyházi forrás- 
anyag értelmezéséhez elengedhetetlen erudicióval, teológiai szakértelemmel, 
a középkori vallástörténet kérdéseiben azonban többnyire a kerészténység 
valamilyen normatív (egyházi) álláspontját igyekeztek érvényrejuttatni: ha- 
talrnas forrásanyag megmozgatásával bizonygatták a középkori egyház igazát 
az eretnekmozgalmakkal szemben,? a primitiven leegyszerüsítettnek tünő 
középkori népi Kereszténységet pedig többnyire nem is méltatták figyelem- 
re. A politikatörténetírás — egy igen hagyományos politika- és eszmetörté- 

neti felfogás jegyében — eleve kizárta érdeklődési területei közül a népi kul- 
túra világát, s a szekularizált politikai gondolkodás különböző teáriáit sok- 
kal szívesebben eredeztette a római antikvitásból vagy a germán eszmeviláp- 
ból, mint magából a középkori világi kultúrából." A középkori vallástörté- 
net kérdéseiben a maga módján a marxista megközelítés ís politikatörténeti 
jellegű volt, pusztán az különböztette meg az előbbitől, hogy máshol húzta 
mee a politizálás erővonalatt, Engels nyomán mindenekelőtt az eretnekmoz- 
gaimaknak szentelve figyelmet. Az eretnekségeket definíció szerint népi 
vagy polgári antifeudális ideológiának tekintették ( a klerikális pozítivizmus- 
sal folytatott vitáik többnyire kimerültek egy-egy eretnek származásán, tár- 
sadalmi hovatartozásán való feleselgetésben),! a nem , osztályharcos" pa- 
raszti kultúra pedig vajrni kevéssé érdekelte öket. 

Az elmúlt néhány évtizedben azonban jelentősen módosult mindhá- 
rom kutatási áramlat népi kultúrával, népi vallással kapcsolatos álláspontja. 
Az egyházi szempontú vallástörténetírásban a már említett (és Schmitt cik- 
kében részletesebben tárgyalt) Étienne Delaruelle kezderményezései nyomán 
indult meg a , spiritualité populaire", a , piété populaire" vagyis a népi , jám- 
borság" különböző megnyilvánulásainak (szentkültusz, zarándoklatok, váro- 
si és falusi vallásos testvériségek, ünnepek alkalmával előadott vallásos népi 
játékok stb.) kutatása, mely konferenciák, új forráskiadványok sorához ve- 
zetett és számos alapos vallástörténeti elemzésnek adott ösztönzést. Ugyan- 
akkor a , nép" csak mint az egyházi krisztianizáció objektuma létezett a szá- 
mukra, hiedelmei továbbra is az egyházi vallástelfogásnak való megfelelés 
mértéke szerint kaptak pozitív vagy negatív minősítést, s egyáltalán: figyel- 
met. A hagyományos politikatörténetben a politikai élet szertartásos, kul- 
tikus, szakrális elemei iránti növekvő figyelem hozott változást e téren: P. E. 
Schramm uralmi szimbolika kutatása, Marc Bloch hűbériségről és a csodaté- 
yő királyi hatalomról írt munkainak ösztönző hatása, (reorges Duby kutatá- 
sai a lovagi értékrenddel, szertartásokkal kapcsolatban. Külön említést érde- 
mel Frantisek Graus szintézise a merovingkori szentkultuszrál, melyben a 
politikai vonatkozások mellett számos olyan észrevétel is helyet kap, ami 
igen jól hasznosítható a népi vallás kutatásában. 12 

A politikatörténet töokozádó társadalomtörténeti megalapozásával 
párhuzamosan mind áttételesebbé vált a vallás, s mindenekelőtt az éreétnek- 
mozgalmak társadalmi értelmezése is, s igy a rmarxista értelmezés bizortyos 
elemei elfogadhatóvá, vagy legalábbis tárgyalhatóvá váltak még a klerikális 
pozitivizmus képviselői számára is. Ez tette lehetővé olyan tanácskozások 
megrendezését, mint az eretnekségek különböző társadalmi csoportokhoz 
kötödését vizsgáló 1962-es Royaumanit-i konferencia, 1? vagy oívan többéves 

kutatási programok kivitelezését, mint a Michel Mollat vezette vizsgálat a 
középkori szegénység-problémáról, annak vallási értékeléséről, valamint az 
önkéntes szegénység formáiról. ? 


3. A középkori népi vallás problematikájának kialakításához azonban 
bizonyos mértékig kívülről érkezett az első impulzus: a reformáció és ellen- 
reformáció korának vallástörténeti, kultúrtörténeti kutatásaitól. A részlete- 
sebb dokumentáció (ami mindenekelőtt a puritánok, majd az eilenreformá- 
ciós inkvizíció népi hiedelmek elleni irtóhadjáratának , köszönhető") egyben 
nagyobb betekintést nyújtott e kor — a mai racionalista világfelfogástól je- 
lentősen eltérő — gondolkodásába. 

A boszorkányhit kapcsán fogalmazza meg Lucien Febvre több jelen- 
tős észrevételét e kor sajátos mentalitásával kapcsolatban. A boszorkányhit 
értelmezése közben próbálkozik történet-pszichológiai megközelítéssel Ro- 
bert Mandrou és Michel de Certeau. Keith Thomas pedig — angliai példák 
nyomán — épp a középkori kereszténység újszerű értelmezése segítségével 
próbál magyarázatot adni a mágikus hiedelmek és gyakorlatok 16. századi 
időleges felerősödésére, , Religion and the Decline of Magic" című munkájá- 
ban.!5 Thomas bemutatja, hogy a középkeri egyház nemcsak a szentkultusz- 
szal, hanem szertartásainak egész sorával (eskü formulája, ráolvasással roko- 
nítható imák, eucharisztia, az , átmeneti ritusok" keresztény megfelelői: 
keresztelés, konfirmáció, esküvő, szülés utáni purificatto a nőknek, utolsó 
kenet, temetés; egyházi áldások, átkok; szentelt viz, ostya mágikus felhasz- 
nálása stb.) egy olyan mágikus szolgáltatások iránti igénynek tett eleget, 
amelyre az adott szinten szükség volt a társadalmi élet szabályozásához. 
Amikor a reformáció, majd az ellenreformáció is meg akarta tisztítani a ke- 
resztény vallásgyakorlatot ezektől a középkori elemektől, a nem keresztény 
jellegű mágikus hiedelmek felerősödése volt rá a válasz. 

A középkorkutatók köreiben Thomas nyomán számos elemzés szüle- 
tik a középkori keresztény világkép , mágikus elemeiről", a középkori ba. 
bonákról, a középkori egyház valamint a világiak mágikus szertartásairál. 
Említést érdemel Raou! Manselii több írása a népi vallás és a mágia témakö- 
réből,!$ Lester K. Little kutatásai a kolostori átkozó-formulákról (kiközö- 
síteni csak a püspöknek szabad, a kolostorok kénytelenek szerényebb hatá- 
sú szankciókkal fenyegetőzni), !? vagy Bronislaw Geremek írása a péidabe- 
szédekről,!§ s a bennük fellelhető ördög-képről, angyal-felfogásról. 

A középkori , egyházi mágia", s egyéb mágikusnak nevezett hiedel- 
mek kutatása azonban, ha közelebb jutott is a népi vallás jelenségeinek a fel- 
térképezéséhez mint a hagyományos vallástörténet, azzal a veszéllyel jár, 

hogy fenntartja a régi normatív felfogást, mely értékkülönbségként tárgyal- 
ja a , tisztának", , vallásnak" minősített — és a középkorban csak néhány ki- 
emelkedő gondolkodó által képviselt — kereszténység valamint a mágiának 
elnevezett , vulgarizálódott" népi kereszténység eltéréseit. Nem kielégítő az 
sem, hogy a mágia bélyegével egyneműnek, hasonló szerkezetünek minősíti 
a különböző társadalmi közegek keresztény vallásgyakorlkatát, s nem kutatja 
tovább egy-egy szertartás funkcióit. S végül: a mágia fogalmának meglehető- 
sen következetlen és kezdetleges használatát figyelhetjük meg ezekben a 
munkákban. 


4. A népi kultúra problematikájának világosabb körvonalazását az a 
kultúrszociológiai jellegű vizsgálódás tette lehetővé, amelyik a hatvanas évek 
elején, az Ánnales-kör történészeinek kezdeményezésére vitát indított a kő- 
zépkori és újkori társadal:nakban megfigyelhető , kulturalis szintekről". 
Eleinte az uralkodó kultúra modelljeinek a nép körében való , vulgarizálódá- 
sa" kapott kiemelt hangsúlyt ebben a vitában (a , gesunkenes Kulturgut" 
tételének felelévenített váliozata): ennek a felfogásnak a jegyében látott 
hozzá Mandrou a népi ponyvairodalommai, a , Kék könyvtárral" kapcsola- 
tos kutatásaihoz. Ma már úgy tűnik azonban, hogy Jacgues Le Gott ugyan- 
ebben a vitában felvetett gondolatmenete járhatóbb utat mutatott. Vitat- 
kozva a vulgarizálódás egyoldalú tételével, Lc Goff a középkorban nem egy 
, felülről meghatározott", hanem egy kétpólusú kultúrális szerkezet hipoté- 
zisét állította tel, amelyben az egyházi kultúra és a népi — de a világi arisz- 
toökrácia egy része által is befogadott — folktorisztikus kultúra konfliktusos 
szembenállása, valarnint egymásra gyakorolt kölcsönhatása a központi kér- 
dés. Le Gott fogalmazta meg elsőként azt a művelődéstörténeti célkitűzést, 
hogy a kora-középkortől egész a tradicionális foklorisztikus kultúra jelenko- 
ri eltűntéig a kronológiai pontosság igényével végig kellene követni, hogyan 
alakul e két különböző természtű kultúra — melyeket hosszú ideig az irasbe- 
liség illetve szóbeliség, valamint a latin illetve anyanyelvűúség 15 élvalaszt égy- 
mástól — váltakozó formájú kapcsolata. Rész-tanulmányaiban maga is meg- 
világított egy-két mozzanatot az érintkezések és az ütközések történetéből. 

Hasonló felfogást vall a középkori kultúrális dichotómiáról hires Ka- 
belais-könyvében Mihail Bahtyin", melyből a népi vallás vizsgálata minde- 
nekelőtt az ürtnepek , a karnevál központi világképmeghatároazó szerepét ta- 
nulhatja, valamint azt, hogy a népi vallás és tudós műveltség között bizortyos 
korokban és helyzetekben igen szoros kapcsolat, kultúrális csere jöhet létre. 
Ennek 16—18. századi megnyilvánulásait tanulmányozta Natalie Zemon 

Davis, amikor tanulmányt írt a könyvnyomtatás népi elterjedése, valamint a 
népi közmondásoknak a művelt kultúrába való bekerülése tematikájában. "! 

A népi kultúra vizsgálatának első nagy sikerkönyve Emmanuel Le Roy 
Ladurie Montaittou okszitán faluról irt monográfiája volt. Le Roy Ladurie, 
a délíranciaországi parasztság középkori, újkori életének jó ismerője egy igen 
szerencsés, szinte páratlan dokumentumanyag segítségével festhetett képet 
égy 14. század eleji kis hegyi falu életéről, társadalmáról, kultúrájáról: Jacgues 
Fournier Pamiers-i püspök a falu egész lakosságát bebörtönöztette és kihall- 
gatta a taluban erősén elterjedt katar eretnekség ügyében, 5 mintha szocioló- 
gia1, néprajzi érdeklődés hajtotta volna, egyúttal minden szokásukról, hie- 
delmükről kifaggatta az amúgy sem szófukar hegyi pásztorokat—parasztokat. 
Ennek a terjedelmes és adatgazdag inkvizíciós jegyzőkönyvnek az elemzésé- 
vel — több más fontos következtetés mellett — Le Roy Ladurie rácáfolt 
minden korábban alkotott sernatikus képre a kor népi kultúráját illetően; 
noha természetesen a különböző tradíciók erejéről, a mágikus jellegű szoká- 
sok soráról is hirt kapunk, mindenekelőtt a világtól távoli, elzárt falu lako- 
sainak a véleménykülönbségei lepnek meg: szenvedélyesen vitatkoznak a hit 
és a hétköznapi morál kérdéseiről, ki eretnek, ki katolikus, ki mindkettővel 
szemben szkeptikus, s egészében véve minden vallásváltozat szervesen alkal- 
mazkodik a helyi létkörülményekhez, hogy úrrá lehessen rajtuk. Eleven, 
konfliktusos kultúra képe bomlik ki még egy ilyen kis faluról szóló doku- 
mentumból ís, nem pedig az inkoherencia, az értelmetlen babonaságok és 
félreértett tudós vallási tanítások eklektikus kévéréke. 

Úgy tűnik, az utóbbi néhány évben egyre sűrűbben jelennek meg ha- 
sonló forrástanulmányok a népi kultúra és a népi vallás tematikájából. 
Schmitt és Ginzburg már említett monográfiái mellett szót kell még ejteni 
Patrick Geary ereklyerablásokról írt könyvéről és az ereklye-büntető szertar- 
tásokról szóló tanulmányáról, melyek modern antropológiát szemlélet tel 
számos újszerű következtetésre jutottak e sokat tárgyalt témaban. Nemcsak 
a középkeöri legendairoadalomban toposszá vált ereklyerablások ( , furta 
sacra " ) történeti hitelét, nemcsak a kora-középkori ereklyekereskedelem 
, professztonistáit ", igénylőit, az ereklyék beszerzéséhez vezető motivumo- 
kat vizsgálta meg, de kimulatta azt 15, hogy az egyházi forrásokban — meg- 
hökkenésünkre — minden elitélő színezet nélkül ismertetett (sőt: többnyire 
utólag kitalalt) rablási történetek logikája pontosan engedelmeskedik a tra- 
dicionális életformát szabályozó , átmeneti ritusok" felépítési törvényszerű- 
ségeinek. Könyvének és az ereklye-büntető szertartásokról (amire olyan 
esetben került sor, ha valamely szerzetesi közösséget ért sérelemre a patró- 
nus-szent ereklyéinek a nyilt meggyalázásával, egyféle zsaroló geszlussal pró- 

báltak a hatalmaskodó földesúrtól elégtételt kapni) írt cikkének fő tanulsá- 
ga azonban egy szélesebb körű vizsgálat felé mutat, mely a személyként ke- 
zelt és a szent személyével azonos képességekkel felruházott ereklyék Kultu- 
szából kiindulva próbálja tisztázni a középkori szentek sajátos patránusi 
szerepét, a patronált közösség vele fenntartott kapcsolatának rituális Éor- 
máit (különválasztva ezen belül a klerikusok és a laikusok szokásait), egyszó- 
val azokat a sajátos vallási megnyilvánulásokat, amelyek a középkori szent- 
kultuszban sem a hivatalos egyházi kereszténység korábbi vagy későbbi For- 
máival, sem a pogány istenek szentek formájában való továbbélésével nem 
magyarázható." 


tt § 


Nincs itt mód arra, hogy valamennyi hasonló új megközelítést, temati- 
kát bemutassuk, erről eligazítást adhatnak azok a népi vallással kapcsolatos 
ternatikus összeállítások, amelyek az utóbbi néhány évben szinte valameny- 
nyi vallástörténeti, kultúrtörténeti szaklapban napvilágot láttak." A követ- 
kező cikkekkel egybehangzóan ez a bevezetés is csak azt kívánta illusztrálni, 
hogy a középkori népi kultura megismeréséhez lehetséges kutatásoknak 
még csak a kezdetén járunk. 

